Njia mbalimbali za kuimarisha biashara nchini Kenya
Language: Swahili | Genre: Creative_writing

NJIA MBALIMBALI ZA KUIMARISHA BIASHARA NCHINI KENYA. 

Kuna njia mbali mbali za kuimarisha biashara nchini Kenya. Biashara ikiimarishwa nchini, basi uchumi wa Kenya utaimarika pia. Njia hhizi ni kama kujengwa kwa viwanda na kadhalika. 

Kwanza ni kupunguza ushuru kwa wanabiashara ili waweze kufikisha bidhaa zao sokoni. Ushuru ukipunguzwa, utasaidia sana maana pia kuna watu ambao wanaogopa kuwa wanabiashara kwa sababu ya ushuru ambao uko juu. Ushuru ukipunguzwa, watu wataweza kujihusisha na biashara na hii itasaidia sana uchumi wa Kenya. 

Pili ni ujenzi wa barabara na soko katika kila kaunti. Hii itasaidia sana kwa sababu kuna kaunti zingine ambazo hazina soko kuu au barabara zao ni mbaya na hii huleta ugumu wa kufanya biashara katika kaunti hizo. Serikali ya Kenya inapaswa kuunda soko kuu ili watu waweze kufanya biashara. 

Tatu ni ujenzi wa viwanda katika kila eneo gatuzi. Hii inasaidia kuimarisha biashara kwa sababu bidhaa zinaundwa kila kuchwa na hii itasaidia kuwa kwa wingi wa bidhaa za kuuzwa katika soko. Hii itasaidia kuimarisha biashara. 

Nne ni teknolojia. Teknolojia itasaidia katika utengenezaji wa bidhaa za hali ya juu na pia bidhaa kwa wingi. Wanunuzi watanunua bidhaa za hali ya juu. Pia, teknolojia husaidia katika biashara ya mitandaoni. Unaweza nunua bidhaa na ulipie kutumia mitandao kisha uletewe bidhaa hizo. Kwa hivyo, teknolojia pia yafaa kuzingatiwa katika kuimarisha biashara. 

Tano ni uimarishaji wa usalama. Usalama ukiwa wa hali ya juu, utasaidia kuimarisha biashara kwa sababu bidhaa za kuuzwa na kununuliwa hazitaibiwa au kuharibiwa. Usalama ukiwa mbovu, biashara haitaimarishwa kwa sababu kutakuwa na wizi wa bidhaa kila mara. 
Faida wanazopata wanabiashara huwapa motisha wa kuendeleza biashara zao. Hili huwezesha uimarishaji wa biashara kwani wanabiashara huendeleza biashara zao hadi katika maeneo yaliyo na ukosefu wa bidhaa. 
Tukizingatia njia hizi, biashara nchini Kenya inaimarika na kusaidia kukuza uchumi wa nchi yetu ya Kenya.